tartuNLP/wikipedia-smugri-20251201 huggingface dataset:
RK 62

RK 62 (soome keeles "Rynnäkkökivääri 62" ("Ründevintpüss 62")) on Soome ründevintpüss. Seda tootsid Valmet ja SAKO. RK 62 on olnud Soome kaitseväe standardne teenistusrelv.
RK 62 konstrueeriti aastatel 1957–1962 Valmeti relvatehases, eeskujuks võeti Poola litsentseeritud koopia Nõukogude Liidu automaadist AK-47. RK 62 kasutab sama moona, mis AK-47 (7.62×39mm). Aastatel 1965–1994 tootsid Valmeti ja SAKO tehased 350 000 automaati RK 62. Selle eeskujul valmistati Iisraelis relv Galil. RK 62-l on kolmeharuline leegisummuti ning eriilmeline täägikinniti. Relva tääki saab kasutada eraldiseisva pussnoana. Valmeti relvadele omast leegisummutit saab kasutada ka nt okastraadi lõhkumiseks (sõdur surub leegisummuti vastu traati ning tulistab).
RK 62 moderniseeritud edasiarendus on RK 95 TP.
Chatham House

Kuninglik Rahvusvaheliste Suhete Instituut (inglise keeles "The Royal Institute of International Affairs"; ka Chatham House) on Suurbritannia mõttekoda. See tegutseb Londonis. Mõttekoja ametlik missioon on "aidata valitsustel ja ühiskondadel ehitada jätkusuutlikult turvalist, jõukat ja õiglast maailma". Chatham House'ist on pärit Chatham House'i reegel, mille kohta on öeldud, et selle abil saab maailma eliit kujundada poliitikat suletud uste taga. Samas on reeglit kiidetud, kuna see edendab edendab mõttevabadust.
Instituudi peakorter on Londoni kesklinnas St James's Square'il Chathami majas (samuti "Chatham House"). See on 18. sajandil osaliselt Henry Flitcrofti poolt projekteeritud hoone, kus on elanud kolm Suurbritannia peaministrit, nende hulgas William Pitt, esimene Chathami krahv, kellelt maja nime saanud on. Aastal 1923 ostsid maja kaks Kanada filantroopi, kes kinkisid selle noorele Briti Rahvusvaheliste Suhete Instituudile. Sellest ajast tuntakse instituuti Chatham House'i nime all.
Chatham House võtab oma liikmeks nii eraisikuid kui ettevõtete, haridusasutuste, saatkondade ja valitsusväliste organisatsioonide esindajaid. Instituuti on kritiseeritud, kuna seda on seostatud elitismi, läbipaistmatu rahastuse, interventsionistliku välispoliitika ning algusaastatel Briti imperialismiga. Chatham House'i eestkõnelejate seas on olnud nt Mahatma Gandhi ja Julius Nyerere, mõttekoda andis paljude äsjaiseseisvunud Aafrika riikide juhtidele 20. sajandi teises pooles kõnepinna.
Chloé Malle

Chloé Françoise Malle (inglispäraselt Chloe Malle; sündinud 8. novembril 1985 New Yorgis) on ameerika-prantsuse moetoimetaja, kes juhtis sisuloomet moeajakirjas Vogue.
2025. aasta septembris nimetati ta ajakirja peatoimetajaks, asendades samal töökohal 37-aastast karjääri pidanud Anna Wintouri.
Tema vanemad on filmimees Louis Malle ja näitlejanna Candice Bergen.
Ringkond (Sri Lanka)

Ringkond (singali keeles දිස්ත්‍රික්ක, tamili keeles மாவட்டம், inglise keeles "district") on Sri Lanka 2. järgu haldusüksus.
Sri Lanka jaguneb halduslikult 9 provintsiks, mis omakoda on jagatud 25 ringkonnaks.
Anna Wintour

Anna Wintour (sündinud 3. novembril 1949 Londonis) on briti-ameerika meediajuht, kes oli aastail 1988–2025 peatoimetaja moeajakirjas Vogue.
Tema juhtimisstiili kujutavad filmid "The Devil Wears Prada" ja "The September Issue".
Ta isa oli ajalehetoimetaja Charles Wintour, vend on aga ajakirjanik Patrick Wintour.
Faro (Portugal)

Faro on linn Lõuna-Portugalis, Algarve piirkonna ja Faro ringkonna halduskeskus.
Linna rahvaarv on umbes 40 000 inimest, Faro omavalitsuses (mis koosneb linnast ning selle lähematest eeslinnadest) on elanikke ligi 67 000, millega on Faro piirkonna suurim linn ja suuruselt teine omavalitsus (pärast Loulé't). Faro, Olhão ja Loulé omavalitsus on oma läheduse, jagatud suurtaristu ja regulaarse pendelrände poolt seotud üheks linnastupiirkonnaks, kus elab ligikaudu 185 000 inimest.
Ajalugu.
Piirkond on olnud püsivalt asustatud vähemalt 2500 aastat. Algselt foiniiklaste loodud meresadam läks hiljem roomlaste valdusesse, seejärel läänegootide kätte. 713. aastal vallutasid piirkonna maurid, kes valitsesid linna kuni kuningas Afonso III 1249. aastal selle Portugali Kuningriigiga liitis. Hiliskeskajal ja uusajal kinnistas Faro oma rolli piirkonna keskuse ja sadamalinnana.
Geograafia.
Linnast lõunasse jääb Ria Formosa laguun, mis on liivasaartega Atlandi ookeanist eraldatud. Alates 1987. aastast on laguun, saared ning Formosa jõe suue osa samanimelisest looduspargist, mis on tuntud eelkõige rände- ning veelindude vaatlusalana. Farost põhja pool asub "barrocal" ehk Algarve piirkonnale omane küngastest ja orgudest koosnev maastik vahemerelise taimekattega. Kliima on ookeani lähedusest hoolimata pigem soe ja kuiv, ligi 3000 tunni päikesepaistega on Faro üks Euroopa kõige päikselisemaid linnasid.
Transport.
Faro asub riigi lõunarannikul, Lissabonist umbes kolmetunnise rongi- või autosõidu kaugusel. Sama kaugel ida suunas asub ka Hispaania suurlinn Sevilla.
Faro linnasüdamest 4 km kaugusel asub Algarve piirkonna peamine lennujaam, mis on reisijate arvult riigi kolmas (Lissaboni ja Porto järel).
Südalinnas asuvast sadamast väljuvad väikelaevad ligikaudsetele saartele.
Batticaloa

Batticaloa (tamili keeles মত্ককলাপ্বু ("Maṭṭakkaḷappu"), singali keeles මඩකලපුව ("Maḍakalapuva")) on linn Sri Lankal. 
Linn asub Idaprovintsis ja on Batticaloa ringkonna keskus.
Linna pindala on 2025. aastal 75,09 km2 ja rahvaarv on 78 963 inimest.
Eduard Hempel

Eduard Hempel (6. juuni 1887 Pirna – 12. november 1972 Wildtal) oli Saksamaa diplomaat.
Ta lõpetas Leipzigi ülikooli, osales Esimeses maailmasõjas, oli 1921–1926 Saksimaa ja seejärel Saksamaa diplomaat. Teenis 1928–1932 Oslo saatkonnas. 1937–1945 oli ta Saksamaa saadik Iirimaal. Alates 1928 Saksa Rahvapartei (Deutsche Volkspartei) ja alates 1938 NSDAP liige.
1945. aasta mais tegid talle Saksamaa riigipea Adolf Hitleri surma puhul kaastundevisiidi peaminister Éamon de Valera, välisministri abi Joseph Walshe ja vabariigi president Douglas Hyde. Iirimaa andis talle ja saatkonna isikkoosseisule varjupaiga kuni 1949. aastani, mil ta naasis okupeeritud Saksamaale ja "denatsifitseeriti". 1950–1951 oli ta Saksamaa liitvabariigi välisministeeriumi teenistuses ja seejärel pensioneeriti.
ORWO

ORWO (lühend nimest "Original Wolfen") oli Saksa Demokraatlikus Vabariigis tuntud fototarvete kaubamärk ja tootja.
Ettevõtte algus ulatub aastasse 1909, mil Wolfenis asutati filmivabrik nimega Agfa. Teise maailmasõja järel nimetati tehas ümber VEB Filmfabrik Agfa Wolfeniks ning 1964. aastal muudeti nimeks VEB Filmfabrik ORiginal WOlfen, millest tulenes ka kaubamärk ORWO. 1980. aastate lõpuks oli Wolfeni tehasest saanud maailma suuruselt teine fototarvete tootja. Tehases töötas ligikaudu 15 000 inimest.
Pärast Saksamaa taasühinemist toimus aastatel 1994–1996 tehase erastamine, mille käigus lagunes ettevõte mitmeks väiksemaks erafirmaks.
Põhja-Hiina

"Teiste kasutuste kohta vaata artiklit Põhja-Hiina (täpsustus)."
Põhja-Hiina (hiina keeles 华北) on Hiina geograafiline piirkond. Põhja-Hiina koosneb viiest esimese järgu haldusüksusest: keskalluvusega linnad Peking ja Tianjin, provintsid Hebei ja Shanxi ning Sise-Mongoolia autonoomne piirkond. Vahel loetakse Põhja-Hiina alla ka neli Suur-Hingani mäestikust idas asuvat ringkonda.
Põhja-Hiina on osa suuremast Hiina põhjaosast ("Beifang"), selle lõunapiiril on Qinlingi-Huaihe liin ning keskosas Põhja-Hiina tasandik. Elanikud räägivad erinevaid põhjahiina keeli, nagu mandariini keel ja selle Pekingi murre ning muud sõsarkeeled. Pekingi murdest tuleneb ka standardhiina keel ehk Hiina riigikeel. Levinud on ka jinihiina keel ja mongoli keel.
Galle

Galle (singali keeles ගාල්ල ("Gālla"), tamili keeles காலி ("Kāli")) on linn Sri Lankal. 
Linn asub Lõunaprovintsis ja on Galle ringkonna keskus.
Linna pindala oli 2020. aastal 16,5 km2 ja linnapiirkonna rahvaarv oli 112 252 inimest.
Vaatamisväärsused.
1988. aastal võeti Galle vanalinn ja seda ümbritsevad kindlustised UNESCO maailmapärandi nimekirja.
Steyr TMP

Steyr TMP (saksa keeles "Taktische Maschinenpistole" ("Taktikaline Automaatpüstol")) on Austria püstolkuulipilduja. Relv kasutab moona 9×19mm Parabellum ning seda tootis Steyr Mannlicher. Relva salv on kas 15- või 30-lasuline. Sellele saab kinnitada ka summuti. Algselt toodeti TMP-d ainult ilma kabata, hiljem valmistati ka kabaga mudeleid.
Aastal 2001 müüs Steyr TMP litsentsi Šveitsi ettevõttele B&amp;T, kes arendas sellest relva Brügger &amp; Thomet MP9.
Mezcal

Mezcal on Mehhikost pärit agaavist valmistatav destilleeritud alkohoolne jook.
Agaav on Ameerikas endeemne, mujal kasvatatakse neid ilutaimedena. Neid on ligi 200 liiki, "mezcal"‘i valmistatakse rohkem kui 30-st erinevast agaavisordist.
Kääritatud agaavijooke, nagu "pulque", valmistasid indiaanlased juba enne hispaanlaste saabumist, kuid "mezcal"‘i hakati tegema ilmselt pärast filipiinistiilis destillaatorite jõudmist Ameerikasse. Arvatavasti jõudis see tehnika Uus-Hispaaniasse 16. sajandi lõpus ja 17. sajandi alguses filipiinlastega Manila galeoonidel. Alguses kasutati uut tehnoloogiat "vino de coco" valmistamiseks, kuid Mehhiko Vaikse ookeani ranniku indiaanlased võtsid selle kasutusse kääritatud agaavide tegemiseks ning nõnda sündis "mezcal". "Mezcal"‘i valmistatakse agaavi südamikust ehk "piña"‘st.
Levinuim "mezcal"‘i sort on tekiila, mida valmistatakse tekiila-agaavist.
Umbes 90% Mehhiko "mezcal"‘ist pärineb Oaxaca osariigist. Mehhikos juuakse seda tavaliselt puhtalt ning sellel on tugev suitsune maitse. Jooki eksporditakse aina rohkem, peamiselt Jaapanisse ja Ameerika Ühendriikidesse.
Kuigi nimi on sarnane, ei sisalda "mezcal" meskaliini ega muid psühhedeelikume.
Kordona

Kordona on küla ("mazciems") Lätis Gulbene piirkonnas Litene vallas.
Küla asub valla keskosas Pedetsi jõe ääres. Külas asub Kordoni bussipeatus.
Aastal 2007 oli külas 10 elanikku.
SIG Sauer P230

SIG Sauer P230 on Šveitsi poolautomaatpüstol. See on mõõtmetelt väike ning kasutab laskemoona .32 ACP või .380 ACP. Relva konstrueeris SIG Saueri haru Eckernfördes Schleswig-Holsteinis Saksamaal.
1981. aasta Hispaania riigipöördekatse

1981. aasta Hispaania riigipöördekatse oli riigipöördekatse, mille viisid Hispaanias läbi elemendid rahvuskaardist ja sõjaväest. See jäi viimaseks tõsiseltvõetavaks katseks taastada frankistlik režiim ning aitas kaasa lõplikult demokraatlikule riigikorrale üleminemisele. Riigipöördekatse luhtamises oli kandev roll kuningas Juan Carlos I-l. Riigipöördekatse ebaõnnestumine legitimeeris kuningavõimu rahva silmis.
Riigipöördekatse algas kui kolonelleitnant Antonio Tejero tungis koos 200 rahvuskaartlasega Madridis parlamendi alamkotta, kus toimus parajasti hääletus Leopoldo Calvo-Sotelo valitsusjuhiks vannutamiseks. Sõdurid hoidsid parlamendisaadikuid ja ministreid 18 tundi pantvangis, samal ajal pöördus kuningas televisiooni vahendusel rahva poole, mõistis riigipöörde hukka ning kutsus naasma demokraatliku õigusriigi juurde. Kuninga pöördumine mõjus riigipöörajatele rusuvalt ning järgmisel hommikul andsid nad alla ja vabastasid kõik pantvangid. Samal ajal ebaõnnestus ka kaptenkindral Jaime Milans del Boschi võimupöördekatse Valencias. Tejero, Milans del Bosch ning nende kaasvõitleja kindral Alfonso Armada mõisteti 30 aastaks vangi. Aastal 1988 tegi Hispaania Ülemkohus ettepaneku Armandale ja Tejerole armu anda; Felipe Gonzáleze valitsus andis armu Tejerole.
Tarragona provintsi haldusjaotus

Tarragona provintsi haldusjaotus on jagatud kahte järku.
Maakonnad.
Esimese neist moodustavad maakonnad (comarcas), neid on kokku 10. Sulgudes on toodud katalaani keelne nimi.
Vallad.
Teise järgu moodustavad vallad, mida on kokku 184:
Augusta Tabor

Augusta Tabor (neiupõlvenimega Augusta Louise Pierce; 29. märts 1833 Augusta – 30. jaanuar 1895 Pasadena) oli esimeseks abikaasaks Ameerika Ühendriikide jõukale kaupmehele, väärismetallide kaevanduste omanikule ja poliitikule Horace Taborile. Nad abiellusid 31. jaanuaril 1857.
Elulugu.
Ta oli esimene valgenahaline naine, kes elas Idaho Springsi kaevanduslaagris. Hiljem kolisid nad abikaasaga Leadville'i. Orjandusevastast liikumist ja sellekohast ümberasumist ning sotsiaaltööd toetanult kujunes temast filantroop kõrgseltskonnas Denveris. 1991. aastal arvati ta Colorado Naiste Kuulsuste Kojasse.
Tema nõbu oli 14. presidendiks valitud Franklin Pierce.
Singerocybe phaeophthalma

Singerocybe phaeophthalma on šampinjonilaadsete seltsi kuuluv seente liik.
Seen on jalale laskuvate eoslehekestega. Sellel on kanaaediku lõhn ja ebameeldiv maitse.
Colt Anaconda

Colt Anaconda on Ameerika Ühendriikide revolver. See on suure raamiga, kahetoimeline ning kuuelasulise salvega. Anaconda konstrueeris aastal 1990 Colt's Manufacturing Company. Sellest on mudeleid moonale .44 Magnum ja .45 Colt ning see oli Colti esimene suurekaliibriline käsipüss.
Alicante provintsi haldusjaotus

Alicante provintsi haldusjaotus maakondadeks ja valdadeks.
Provints koosneb üheksast maakonnast (hispaania keeles "comarca") ning need on järgmised:
Alicante provintsi kuuluvad järgmised 141 valda:
Valdade ametlik nimekasutus ei ühti keeleliselt. Lingitud on ametlik valla nimi. Rasvases kirjas on toonitatud üksteisest erinevad nimekujud mis on korraga ametlikud. Tabelis on loetletud vallad nende artikleid arvestamata.
ASML Holding

ASML Holding N.V. (lühidalt ASML; algselt inglise keeles Advanced Semiconductor Materials Lithography ("Arenenud Pooljuhimaterjalide Litograafia")) on Hollandi hargmaine ettevõte. See arendab ja toodab fotolitograafiaaparaate, mida kasutatakse mikrokiipide tootmiseks. ASML on 2023. aasta seisuga maailma suurim mikrokiipide tootmiseks kasutatavate masinate tootja ning ainus kõige kaasaegsemate mikrokiipide tootmiseks vajalike masinate tootja. ASML on 2024. aasta novembri seisuga Euroopa väärtuselt neljas ettevõte ning väärtuselt teine tehnoloogiaettevõte. Firma turukapitalisatsioon on umbes 226 mld eurot.
ASML-i asutasid aastal 1984 Hollandi tehnoloogiafirmad Philips ja ASM International. Ettevõttest sai täiesti iseseisev korporatsioon aastal 1995. ASML-i peakontor asub Veldhovenis, samas linnas toimub uurimistöö, arendus, tootmine ja kokkupanek. Ettevõttes töötab enam kui 42 000 inimest 143-st riigist ning sellel on ligi 5000 otsest tarnijat. ASML-i kliendibaas on üleilmne, firmal on üle 60 teeninduspunkti 16-s riigis. Peale kodumaa on ettevõttel kontorid Ameerika Ühendriikides, Belgias, Prantsusmaal, Saksamaal, Iirimaal, Iisraelis, Itaalias, Suurbritannias, Hiinas, Hongkongis, Jaapanis, Lõuna-Koreas, Malaisias, Singapuris ja Taiwanil.
AMSL on nii AEX-indeksis kui NASDAQ-il ja osa EURO STOXX 50-st ja NASDAQ-100-st.
Merilai

Merilai on eesti perekonnanimi.
Merilai määrati nimede eestistamise puhul uueks perekonnanimeks isikuile, kelle varasem perekonnanimi oli Mahov ja Veldemann. 2025. aasta 1. jaanuari seisuga on perekonnanimi Merilai Eestis 22 mehel ja 21 naisel.
Impulss (telesaade)

"Impulss" on Eesti Televisiooni arutelusaade, mis on eetris alates 2023. aasta sügisest.
Ratnapura

Ratnapura (sanskriti keeles रत्नपुरा ('vääriskivide linn'); singali keeles රත්නපුර, tamili keeles இரத்தினபுரி) on linn Sri Lankal. 
Linn asub Sabaragamuwa provintsis ja on selle provintsi pealinn ning Ratnapura ringkonna keskus.
Linna pindala on 22,18 km2 ja rahvaarv on 53 426 inimest.
Linn on tuntud kui vääriskivide kaevandamise ja kaubanduse keskus.
Kinaver-vesinutt

Kinaver-vesinutt ("Hygrocybe miniata") on limanutiliste sugukonda vesinuti perekonda kuuluv seeneliik. 
Seene kübar on võrreldes teiste vesinuttidega kergelt soomusjas ja mitte nii vesine.
Yorick

Yorick on William Shakespeare'i tragöödia "Hamlet" kõrvaltegelane, kes näidendi tegevusajaks on surnud ja esineb ainult rekvisiidi (koljuna), mitte elava näitleja esituses.
"Hamleti" viienda vaatuse esimese stseeni tegevus toimub surnuaial, kus hauakaevaja on hauast välja visanud kolju. Saabuvad Hamlet ja Horatio. Saanud teada, et kolju kuulub kakskümmend kolm aastat tagasi surnud kojanarr Yorickule, võtab Hamlet kolju, sõnades (eestikeelne tõlge Georg Merilt): "Vaene Yorick! – Ma tundsin teda, Horatio: piiritu naljameelega, võrratu kujutlusvõimega mees. Ta on mind tuhat korda kukil kandnud, ja kui vastik on seda nüüd kujutleda! Süda läheb sellest pahaks... Siin olid need huuled, mida ma olen suudelnud ei tea kui palju kordi... kus on nüüd su pilked, su kepsutus, su laulud, su lustlikud sähvatused, mis alati panid terve laudkonna laginal naerma? Mitte ühtki enam, et omaenda irvitust pilgata? Päris masendatud? Mine nüüd mõne daami tuppa ja ütle talle: värvigu ta ennast kas või tollipaksuselt, sääraseks muutub ta nägu ikkagi. Aja ta selle üle naerma!..." Inglise keeles on see pöördumine tuntud ja viidatav ka algussõnade "Alas, poor Yorick!" järgi. (Hauakaevaja suhtumine Yorickusse on proosalisem: "Rabagu teda katk, sihukest hullu kelmi! Ta valas mulle ükskord pudeli reinveini pähe.") Järgnenud vestluses Horatioga väljendab Hamlet mõtteid inimelu ja kuulsuse kaduvusest.
Hamlet (või teda kehastav näitleja) koos koljuga on ka korduv motiiv kujutavas kunstis.
"Poor Yorick" on muuhulgas ka eesti kirjaniku Paul-Eerik Rummo kasutatud pseudonüüm.
Sinine punalehik

Sinine punalehik ("Entocybe nitida") on liik seeni sugukonnast punalehikulised.
Seen kasvab koos mändidega.
Laoni ringkond

Laoni ringkond (hääldus "laon") on ringkond Prantsusmaal Hauts-de-France'i piirkonnas Aisne'i departemangus. 
Ringkond asub departemangu keskosas, läbides seda läänepiirilt idapiirini. See piirneb läänest Oise'i ja idast Ardennesi ja Aube'i departemangudega. 2022. aasta seisuga elas seal 153 495 inimest.
Ringkond on üks viiest Aisne'i ringkonnast, mis loodi VIII aasta 28. plüvioosi seadusega (Gregoriuse kalendris 17. veebruar 1800), samaaegselt teiste Prantsuse ringkondadega.
Gernicourti vald avaldas 28. detsembri 2016 dekreediga nr 2016-1912 soovi ühineda Marne'i departemangus asuva Cormicy vallaga uue valdade režiimi all ning liideti 31. detsembril 2016 Marne'i departemanguga. 1. jaanuaril 2017 sai Gernicourtist selle dekreedi alusel Cormicy valla osa.
Selle tulemusel muudeti ringkonna piire 1. jaanuaril 2017 prefektuuri 20. detsembril 2016 vastu võetud määrusega.
Koosseis.
Kantonid.
Laoni ringkonda kuuluvad järgmised kantonid (sh mõni vaid osaliselt):
¹ Laoni vald kuulub nendesse kantonitesse vaid osaliselt.
Vallad.
Ringkond koosneb 240 vallast.
Juhtimine.
Aisne'i prefektuuri peasekretär, kes on departemangu prefekti alluvuses, on ka ringkonna alamprefekt. 
Teise astme riigiametnik proua Isabelle Burel nimetati Aisne'i prefektuuri peasekretäriks, Laoni alamprefektiks, alates 1. septembrist 2025. Ta nimetati ametisse esialgu kolmeks aastaks. 
See otsus võeti vastu 25. juulil 2025.
Prefektuuri peasekretärid, Laoni ringkonna alamprefektid:
Stemonitis axifera

Stemonitis axifera on liik limakuid perekonnast "Stemonitis".
Linda Mūrniece

Linda Mūrniece (neiuna Linda Ezermane; sündinud 28. jaanuaril 1970 Dobeles, tuntud ka kui Linda Abu Meri ja Linda Mūrniece-Freiberga) on Läti on Läti poliitik, ärinaine ja ajakirjanik. Ta on olnud ka mitme seimi koosseisu liige, esindades erakonda Ühtsus" (endine "Jaunais laiks"). Ta oli 5. jaanuarist 2006 kuni 7. aprillini 2006 Läti kaitseminister Aigars Kalvītise esimeses valitsuses. 12. märtsist 2009 kuni 6. juunini 2011 oli ta Läti siseminister (Valdis Dombrovskise esimeses ja Valdis Dombrovskise teises valitsuses).
Ta lõpetas aastal 1988 Jūrmala 1. keskkooli. Seejärel õppis Läti Ülikoolis, mille lõpetas aastal 1995 ajakirjanikuna.
Ta töötas peaaegu eranditult siseasjade süsteemis: siseministeeriumi pressikeskuses, ajalehes "Kaujas Postenī", organiseeritud kuritegevuse vastase võitluse kriminaalpolitsei osakonnas, oli riigi majandusliku suveräänsuse kaitse osakonna töötaja ja hiljem kaitsepolitsei ülema abi.
Ta astus poliitikasse aastal 2002, kui liitus Einars Repše asutatud parteiga "Jaunais laiks". Valiti selle nimekirjast aastal 2002 seimi liikmeks. Einars Repše valitsuse ajal oli ta siseministeeriumi parlamendisekretär ja Aigars Kalvītise valitsuse ajal kaitseministeeriumi parlamendisekretär. Pärast Einars Repše tagasiastumist asendas ta teda kaitseministrina, mida ta pidas 5. jaanuarist kuni 7. aprillini 2006. Ta astus ministri ametikohalt tagasi, kui "Jaunais laiks" lahkus Aigars Kalvītise valitsusest.
Sügisel 2006 valiti ta seimi liikmeks "Jaunais laiks" nimekirjast ning töötas kaitse-, siseasjade ja korruptsioonivastases komisjonis. Alates 12. märtsist 2009 oli ta siseminister Valdis Dombrovskise esimeses valitsuses. Sügisel 2010 osales ta seimi valimistel, kuid kohe teda seimi ei valitud. Ta sai semi asendusliikmeks 4. novembril 2010, kui valitsuse liige Ģirts Valdis Kristovskis oma mandaadi peatas. Varsti pärast seda astus ta oma ministriameti ajaks tagasi, säilitades siseministri ametikoha Valdis Dombrovskise teises valitsuses.
2011. aasta alguses, pärast traagilist tulistamist Jēkabpilsis, kus nii toimepanijad kui ka ohvrid olid politseinikud, kutsusid avalikkus ja politseinike ametiühingud teda tagasi astuma. Kuigi minister vastas algselt, et tema poliitiline kohustus on politsei korrastamine, esitas ta pärast seda, kui politseinike toime pandud muud kuriteod avalikkuse tähelepanu alla sattusid, 17. veebruaril 2011 peaminister Valdis Dombrovskisele siiski tagasiastumisavalduse. Peaminister võttis selle vastu, kuid määras töösuhte lõpetamiseks pika tähtaja – 6. juuni 2011. Pärast ministriametist lahkumist ei pikendanud ta oma seimi liikme mandaati.
Isiklikku.
Märtsis 2012 lahutas ta oma kauaaegsest partnerist, siseasjade süsteemi töötajast Raimonds Mūrnieksist, kellega tal oli kaks last. Mais 2012 abiellus ta liibanoni päritolu arsti ja poliitiku Hosams Abu Meriga; abielu lahutati 14. juunil 2017. Aastal 2020 abiellus ta kolmandat korda Agris Freibergsiga, kuid see abielu kestis vaid mõni kuu.
Flak 40

12,8-cm FlaK 40 on Saksa õhutõrjekahur. Flak 40-t kasutati teises maailmasõjas ja kuigi seda ei toodetud väga palju, oli see väidetavalt oma aja üks efektiivsemaid õhutõrjerelvi.
Filobasidiaceae

Filobasidiaceae on kandseente sugukond.
Syzygospora

Syzygospora on kandseente perekond.
Zyzygomyces

Zyzygomyces on kandseente perekond.
Teie laps

"Teie laps" (inglise keeles "The Common Sense Book of Baby and Child Care") on Ameerika Ühendriikide pediaatri Benjamin Spocki 1946. aasta raamat. See on üks 20. sajandi enimmüüdud raamatuid, esimese kuue kuuga müüdi 500 000 eksemplari ning raamatu autori surma ajaks 1998. aastal oli müüdud 50 miljonit eksemplari. Raamatut oli 2011. aasta seisuga tõlgitud 39-sse keelde. Eesti keelde on raamatu "Teie laps" tõlkinud vene keelest Inge Rajasaar (1976).
Spock ja tema käsiraamat aitasid uuendada teise maailmasõja järgseid lapsekasvatusmeetodeid. Emad toetusid palju Spocki näpunäidetele ning hindasid tema sõbralikku ja toetavat tooni. Spock rõhutab raamatus, et lõppkokkuvõttes peavad vanemad usaldama oma võimeid ja instinkte. Raamatu esimene rida on kuulsad sõnad: "Usalda ennast. Sa tead rohkem kui arvad."
2027. aasta kergejõustiku maailmameistrivõistlused

2027. aasta kergejõustiku maailmameistrivõistlused (hiina keeles: 2027年世界田径锦标赛) toimuvad 11.–19. septembrini 2027. aastal rahvusstaadionil Pekingis, Hiinas. See on teine ​​kord, kui Peking korraldab kergejõustiku MM-i pärast 2015. aasta maailmameistrivõistlusi.
Tellermine 35

Tellermine 35 on Saksa tankitõrjemiin. See oli teises maailmasõjas laialdases kasutuses. Selle kest on lehtterasest ning pealt veidi kumer, sütik on miini keskel. Lisasütikud on miini all ja küljel. Rannas ja vee all kasutamiseks pandi miin savist või betoonist veekindlasse potti.
Hilisemal mudelil (Tellermine 35 S) oli sooneline kest ja sütikukate. Soonilisus oli mõeldud selleks, et tuul tuulistes kõrbetingimustes liiva miini pealt ära ei puhuks.
Miin lõhkes 400-kilogrammise surve puhul pealtpoolt või 91-kilogrammise surve puhul küljelt. See täideti trotüüliga. Enamik miine värviti halliks. Aastast 1943 hakati Tellermine 35-t värvima tumekollaseks.
Orhidomeeter

Orhidomeeter (ehk munandimõõtja) on meditsiiniseade munandite suuruse mõõtmiseks.
POMZ

POMZ (vene keeles ПОМЗ) on Nõukogude Liidu jalaväemiin. Sellest toodeti mudelid POMZ, POMZ-2 ja POMZ-2M. Relva kasutati teises maailmasõjas. Pärast teist maailmasõda on POMZi ja selle koopiaid kasutatud paljudes relvakonfliktides.
Ceol an Ghrá

"Ceol an Ghrá" (iiri keelest "Armastuse muusika") on 1972. aasta laul, mida laulis iiri laulja Sandie Jones. See oli Iirimaa laul 1972. aasta Eurovisiooni lauluvõistlusel Edinburghis. See on Iirimaa eurolauludest ainus iirikeelne, kõik muud laulud on olnud inglise keeles.
Kerdo Mölder

Kerdo Mölder (sündinud 4. oktoobril 1982 Keilas) on eesti laulja.
Ta on ansambli Respekt asutaja ja solist.
Isiklikku.
Tal on tütar ja poeg.
Tema endine elukaaslane on Priidu Heinroos, kellega ta oli koos üheksa aastat. Nende kooselu lõppes 2022. aastal.
2024. aasta detsembris teavitas kooselust näitleja ja laulja Diana Klasiga, kellega abiellus 22. mail 2025.
Gustav von Wrangell

Gustav von Wrangell (19. juuni 1645 – 1710) oli Wrangellide suguvõsast pärit Rootsi sõjaväelane, kes osales Põhjasõjas. Ta oli Kirdalu mõisnik. 
Elulugu.
Gustav von Wrangell sündis 1645. aastal Kohatu ja Kohila mõisniku Hansi ja Katharina von Wrangelli (sünninimega von Neukirchen) perekonda. 
1670ndatel aastatel teenis ta ooberstleitnant Wrangelli tragunirügemendis. 1701. ülendati ta ooberstiks ning määrati Läänemaa jalaväerügemendi ülemaks. 
Gustav von Wrangell läks 1702. aastal erru ning suri kaheksa aastat hiljem.
Perekond.
Gustav von Wrangell abiellus 1680. aasta 20. jaanuaril Helena Zoege von Mantauffeliga. Abielust sündis neli last.
Belforti ringkond

Belforti ringkond (hääldus "böl'for") on ringkond Prantsusmaal Burgundia-Franche-Comté piirkonnas Belforti departemangus. 
Ringkond katab täielikult samanimelise departemangu ala. 
See piirneb põhjast Vosgesi departemanguga ja kirdest ja idast Haut-Rhini departemanguga. Kagust ja lõunast Šveitsi Jura kantoniga, edelast Doubs' departemanguga ja läänest Haute-Saône'i departemanguga. 2022. aasta seisuga elas seal 140 082 inimest.
Alates 2015. aastast on valdade arv ringkondades igal aastal muutunud. Seda kas 2014. aasta kantonite ja ringkondade ümberjaotamise tõttu, mis viis teatud ringkondade piiride kohandamiseni, või uute valdade loomise järel. Belforti ringkonnas oli 2015. aastal 102 valda ja 2025. aastal oli neid 101.
Koosseis.
Kantonid.
Belforti ringkonda kuuluvad täielikult järgmised kantonid:
¹ Belforti vald kuulub nendesse kantonitesse vaid osaliselt.
Vallad.
Ringkond koosneb 101 vallast.
Juhtimine.
Aastatel 1800–1871 haldas ringkonda, mis oli osa Haut-Rhini departemangust, alamprefekt.
Erinevalt ülejäänud Haut-Rhini departemangust ei liidetud seda 1871. aastal Saksa keisririigiga.
1922. aastal sai sellest territooriumist Prantsuse 90. departemang, ("Territoire de Belfort"), mis koosnes ühest ringkonnast – Belfort'i ringkonnast. Seda hakkas juhtima ja juhib ka täna departemangu prefektuuri peasekretär.
Alamprefektid aastatel 1800–1871
 Departemangu prefektuuri peasekretärid:
Jakob Christian Hirschhausen

Jakob Christian Hirschhausen (10. juuli 1722 Tallinn Tallinna kubermang Venemaa keisririik – 14. oktoober 1775 Kihelkonna pastoraat Saaremaa Liivimaa kubermang Venemaa keisririik) oli Liivimaa vaimulik ja pedagoog.
Õppis Halle Ülikoolis aastast 1743. 
Ta oli Kuressaare Laurentiuse koguduse diakon 1756–1765 ja Kuressaare linnakooli rektor, 1765–1775 Kihelkonna Mihkli koguduse pastor ja 1774. aastast Saaremaa konsistooriumi assessor. 
Isiklikku.
Tema isa, Jakob Adam Hirschhausen (1690 Erfurt – 1730 Tallinn) oli 1721–1730 Tallinna gümnaasiumi õpetaja, vend Isaac Heinrich Hirschhausen (1724–1779) oli Jõelähtme koguduse pastor, vend Abraham Friedrich Hirschhausen (1726–1778) oli Tallinna linnakodanik ja kaupmees Tallinnas, vend Israel Gottlieb Hirschhausen (1727–1771) oli Tallinna linnakodanik ja kaupmees Tallinnas ning Tallinna Suurgildi liige.
Tartu Riikliku Ülikooli Teaduslik Uurimisinstituut

Tartu Riikliku Ülikooli Teaduslik Uurimisinstituut oli 1941. aastal Tartu Riikliku Ülikooli juurde asutatud teadusasutus.
Instituut asutati Eesti NSV Rahvakomissaride Nõukogu määrusega 6. maist 1941 (Johannes Lauristin, Harald Haberman, ENSV Teataja 1941, 49, 744).
Instituudi direktor oli Tartu Riikliku Ülikooli rektor (Hans Kruus), kes juhtis instituuti ainujuhtimise põhimõttel. Instituut jagunes 8 sektsiooniks ja need omakorda sektoriteks. Sektsioonide juhatajad olid:
Instituudi nõukogu (sektsioonide juhatajate) koosolek toimus ülikooli peahoones 4. juunil 1941. Sama aasta 22. juunil alanud Saksa-Nõukogude sõja ja järgnenud Saksa okupatsiooni tõttu ei jõudnud instituut tegelikult tegevusse astuda.
Big Pharma

Big Pharma on farmaatsiatööstuse nimetus arstide ja farmaatsiatööstuse vandenõuteoorias. 
Seda nime kannavad a:
Tahtekoalitsioon

"Teiste tähenduste kohta vaata artiklit Tahtekoalitsioon (täpsustus)."
Tahtekoalitsioon (inglise keeles "coalition of the willing", prantsuse keeles "coalition des volontaires") on enam kui 30-st riigist koosnev liit, mille liikmesriigid on lubanud toetada Ukrainat sõjas Venemaaga rohkem kui seda nõuab kuulumine Ramsteini gruppi. Riigid on väljendanud valmisolekut osaleda pärast rahulepingu sõlmimist rahuvalvemissioonis kas saates sõdureid või muul viisil. Liidu juhtriigid on Prantsusmaa ja Suurbritannia, koalitsiooni loomisest teatas 2. märtsil 2025 pärast Londoni tippkohtumist Suurbritannia peaminister Keir Starmer.
Tahtekoalitsiooni eesmärk on aidata kaasa Ameerika Ühendriikide poolt 2025. aasta veebruaris algatatud ja vahendatud rahuläbirääkimistele pakkudes Ukrainale piisavalt mõjusaid julgeolekugarantiisid, et rahu oleks kestev. Koalitsiooni riigid on avaldanud valmisolekut rahuläbirääkimiste ebaõnnestudes suurendada Ukraina sõjalist abistamist ning karmistada Venemaa-vastaseid sanktsioone.
F-1 (Vene granaat)

"Teiste tähenduste kohta vaata artiklit F1 granaat (täpsustus)."
F-1 (vene keeles Фугасный 1) on Nõukogude Liidu käsigranaat. Selle malmist kest on konstrueeritud Prantsuse granaadi F1 eeskujul ning sisaldab 60 g trotüüli. Granaat koos sütikuga kaalub 600 g.
F-1 hüüdnimi on kuju ja kollakasrohelise värvi tõttu Limonka ehk Sidrunike. Esitähe järgi on seda kutsutud ka Efkaks. F-1 sarnaneb samuti Prantsuse F1-st arendatud Ameerika Ühendriikide granaadile Mk 2.
Šaieenid

Šaieenid (inglise keeles "Cheyenne") on tasandikuindiaani rahvas. Šaieenidel oli ajalooliselt kaks hõimu: Só'taeo'o ja Tsétsėhéstȧhese, mis ühinesid 19. sajandi alguses. Tänapäeval elavad šaieenid kahes osas: lõunašaieenid Oklahomas ja põhjašaieenid Montanas. Šaieeni keel kuulub algonkini keelte hulka.
Viimase 400 aasta jooksul rändasid šaieeni hõimud Põhja-Ameerika idaosa metsadest tasandikele, 19. sajandil sundisid Ameerika Ühendriikide võimud nad reservaatidesse. Esmakordselt eurooplastega kokku puutudes 16. sajandil elasid šaieenid praeguse Minnesota osariigi aladel. Ajalooliselt on nende lähedane liitlashõim olnud araphod ning kaugem liitlane lakotad. 18. sajandi alguses sundisid teised hõimud neid rändama läände üle Missouri Põhja- ja Lõuna-Dakotasse, kus nad hakkasid kasvatama hobuseid. Šaieenide uueks koduks sai Black Hillsi mäestik Lõuna-Dakotas, Powder Riveri maakond Montanas ja Wyoming. Umbes 1730. aastal tutvustasid nad hobusekasvatust lakotadele. Šaiennide põhilise hõimu Tsêhéstáno kümme sugukonda elasid Colorado lõunaosast kuni Black Hillsini. Nad sõdisid vareseindiaanlastega ning aastatel 1856–1879 Ameerika Ühendriikide sõjaväega. 19. sajandi keskpaigas hakkasid šaieeni hõimud hargnema, mõned jäid Black Hillsi, teised Kesk-Colorado Platte'i jõe äärde. Araphote abiga alistasid šaieenid kaiovad ning sundisid nad lõunasse põgenema. Samal ajal tungisid peale lakotad ning šaieenid pidid asuma veelgi rohkem läände.
2014. aasta seisuga on põhjašaieene umbes 10 840, kellest 4939 elab Põhja-Šaieeni Indiaanireservaadis Montana kaguosas. Üle veerandi neist räägib peale inglise keele veel vähemalt ühte keelt. Lõunašaieenid elavad koos arapahodega Oklahoma lääneosas ning neid on kahe rahva peale kokku 2008. aasta seisuga 12 130. 2003. aastal pidas nendest umbes 8000 end šaieenideks, kuid piirid kahe rahva vahel on hägustumas.
Błyskawica (püstolkuulipilduja)

Błyskawica (poola keelest "Välk") on Poola püstolkuulipilduja. Seda tootis Armia Krajowa ehk poolakate liikumine Saksa okupatsiooni vastu. Blyskawica ning samuti okupeeritud Poolas toodetud koopia Suurbritannia püstolkuulipildujast Sten (kusjuures kaks relva on üsna sarnased) olid ainsad teise maailmasõja ajal Saksa okupatsiooni ajal salaja suures koguses toodetud relvad.
Earle Haas

Earle Haas (1888–1981) oli Ameerika Ühendriikide arst. Ta leiutas tänapäevase tampooni, mida hakati müüma kaubamärgi Tampax all. Haas lõpetas aastal 1918 Kansas City Ülikooli ning töötas 10 aastat Colorados perearstina. Aastal 1928 kolis ta Denverisse.
Ansambel Agulipoisid

Ansambel Agulipoisid on 2019. aastal Pärnumaal Sindi linnas loodud rahvamuusika ansambel. 
Liikmed:
"John - karmoška, Eesti lõõts"
"Märt - karmoška"
"Martti - kitarr"
"Siim - basskitarr"
Welrod

Welrod on Suurbritannia püstol. See on käsilukustuse ja integreeritud summutiga. Relv konstrueeriti Inter-Services Research Bureaus (hilisem Station IX) teise maailmasõja aegseteks salaoperatsioonideks.
Welrod konstrueeriti Welwyni külas ning sai sealt nime ("Wel" ehk Welwyn ja "rod" ehk ingliskeelne slängisõna, mis tähendab püssi).
Welrod oli mõeldud sissisõdalastele ja vastupanuliikumistele ning on tänu integreeritud summutile väga vaikne. Teise maailmasõja ajal toodeti umbes 2800 Welrodi ning kokku ligi 14 000.
Martin A. Couney

Martin A. Couney (sündinud Michael Cohen; 1869 – 1. märts 1950) oli Preisimaal sündinud Ameerika Ühendriikide sünnitusarst. Ta oli varajase vastsündinutega seotud tehnoloogia arendaja. Tema hüüdnimi oli Inkubaatorarst ("The Incubator Doctor") ning ta sai kuulsaks oma näitusega "Infantoorium" ("The Infatorium"), kus külastajad said 25 sendi eest vaadata inkubaatorites enneaegseid imikuid.
Väidetavalt õppis ta 1890. aastatel Prantsuse arsti Pierre-Constant Budini käe all ning hakkas pärast seda algul Euroopas ning seejärel Ameerika Ühendriikides messidel ja näitustel inkubaatorimudeleid esitlema. Couney kuulsaim "Infantoorium" oli Coney Islandil New Yorgis. Ajal, kui ta messidel ja näitustel käis, oli levinud arvamus, et enneaegselt sündinud lapsed on täiskasvanueani elamiseks liiga nõrgad. Ta oli üks esimestest selle arvamuse kummutajatest ning tema "Infantooriumid" päästsid ilmselt enam kui 6500 enneaegselt sündinud lapse elu.
Soft2Bet

Soft2Bet on 2016. aastal Uri Poliavichi poolt asutatud iGaming-tehnoloogiaettevõte, mille peakorter asub Maltal. Ettevõte on spetsialiseerunud online-kasiinodele ja spordiennustusele, pakkudes valmisplatvorme ja mängustamise tööriistu.
Ajalugu.
Soft2Bet loodi eesmärgiga muuta iGamingu tööstust innovatsiooni ja mängijakesksete kogemuste kaudu. Selle MEGA-gamifikatsiooniplatvormist sai lipulaeva-toode, mis tõstis mängijate kaasatust ja operaatorite edu erinevates jurisdiktsioonides.
Aastal 2019 omandas Soft2Bet ISO 27001 sertifikaadi, kinnitades ettevõtte vastavust rahvusvaheliselt tunnustatud infosüsteemide turbe juhtimise standarditele. 
2023. aasta mais anti ettevõttele Rootsi B2B-teenusepakkuja litsents (Spelinspektionen) viieks aastaks, kehtiv alates 1. juulist 2023 kuni 30. juunini 2028, mis võimaldab ettevõttel teenindada Rootsi operaatorid nagu Betinia, YoyoCasino ja CampoBet. 
Juulis sai Soft2Bet Rumeenia riiklikult reguleerivalt asutuselt ONJN B2B-veebimängude litsentsi, võimaldades pakkuda Rumeenias kasiino- ja spordiennustuste teenuseid. 
Septembris alustas ettevõte strateegilist laienemist Itaalia iGamingu turule, ostes Malta ettevõtte, kellel on Itaalia litsents, ning kavatsusega teha tihedat koostööd Agenzia delle Dogane e dei Monopoli (ADM)-iga oma platvormi sertifitseerimiseks ning tegutseda Itaalia platvormi-pakkujana. 
Detsembris käivitas Soft2Bet oma esimese Rumeenia B2C-brändi Don.ro, pakkudes võrgus spordiennustusi ja kasiinomänge, mida toetasid ettevõtte omanduses olev platvorm ja MEGA-gamifikatsioonimootor, opereerimine ONJN-litsentsi alusel läbi Balkanix Limited. 
2024. aasta juulis käivitas ettevõte Soft2Bet Invest programmi, 50 miljoni euro suuruse iGamingu innovatsioonifondi, mis toetab idufirmasid ja kasvufaasis ettevõtteid mängutööstuses.
Sotsiaalne vastutus ja heategevus.
Alates 2024. aastast on Soft2Bet toetanud regulaarselt Malta mittetulundusühingut Puttinu Cares Foundation, mis aitab patsiente ja peresid, kes reisivad välismaale meditsiinilise ravi saamiseks. Ettevõte annetab igakuiselt 10 000 eurot, võimaldades fondil pakkuda Ühendkuningriigis tasuta majutust Malta lastele, noortele ja täiskasvanutele, kes saavad elutähtsat ravi.
Hiid-punalehik

Hiid-punalehik ("Entoloma sinuatum") on punalehikuliste sugukonda punalehiku perekonda kuuluv seeneliik.
Seen on üsna suur, nooremalt kollakate ja vanemalt roosade eoslehekestega. Sellel on jahulõhn ja -maitse. Seen on mürgine.
Roheline punalehik

Roheline punalehik ("Entoloma incanum") on punalehikuliste sugukonda punalehiku perekonda kuuluv seeneliik.
Seen on põlend kummi või hiirepissi lõhnaga.
Andreas Willebrand

Andreas Willebrand (7. juuli 1652 Tallinn, Rootsi kuningriik – 22. detsember 1737 Riia, Venemaa keisririik) oli Liivimaa vaimulik.
Andreas Willebrand sündis 1652. aastal Tallinnas, Mecklenburgist pärit Tallinna Niguliste koguduse vaimuliku Matthäus Wilbranti (Willebrand) (ca. 1620–1657) ja Dorothea (sünd. Stampehl) peres, isa suri 1657. aastal katku.
Andreas Willebrand õppis Leipzigi, Wittenbergi, Jena ja Helmstedti Ülikoolis, 1677. aastal sai magistrikraadi Wittenbergi ülikoolis.
1680. aastast oli ta Tartu Jaani saksa koguduse diakon, 1690. aastast kompastor, 1698–1704 Tartu Jaani saksa koguduse pastor. Tartu vallutamise järel Põhjasõjas vene vägede poolt siirdus Riiga.
1711–1720 oli ta Riia toomkiriku saksa koguduse vaimulik, 1720–1736 Riia toomkoguduse pastor, 1736–1737 Riia Püha Peetri kiriku ülempastor
Suri 1737. aastal Riias.
2025. aasta Afganistani maavärinad

2025. aasta Afganistani maavärinad on kolm maavärinat ( M"ww" 6,0, 5,2 ja 6,2), mis toimusid vastavalt 2025. aasta 31. augustil, 2. septembril ja 4. septembril Afganistani idaosas, Pakistani piiri lähedal.
Ivan Khristenko

Ivan Khristenko (kiriklikult Ioann Khristenko; 25. veebruar 1979 Mariupol – 15. august 2025) oli ukrainasest Eesti Apostlik-Õigeusu Kiriku vaimulik.
Ta sündis aastal 1979 Mariupolis. Ta õppis aastatel 1996–2002 paavstlikus Gregoriuse ülikoolis. Seal omandas ta magistrikraadi filosoofias. Teoloogilise hariduse sai ta Smolenski teoloogilises seminaris, mille lõpetas aastal 2005 bakalaureusekraadiga.
Tema vaimulik tee algas aastal 1998, kui piiskop Sergi (Konovalov) pühitses ta lugejaks Roomas Via Palestro tänaval asuvas Vene kirikus. Seal teenis ta isa Mihhail Osorgini alluvuses. Aastal 2005 saabus isa Joann Eestisse. Jumalaema uinumise pühal pühitseti ta diakoniks Pühtitsa kloostri Jumalasünnitaja uinumise peakirikus Tallinna Kaasani kirikusse. Kaks aastat hiljem, samal kirikupühal, pühitses metropoliit Kornelius ta samas kirikus preestriks. Ta jätkas teenimist Tallinna Kaasani kirikus.
Ta määrati aastal 2009 Tallinna Aleksander Nevski katedraali vaimulikuks. Aastatel 2010–2011 teenis ta Vene abikirikus Baris, Itaalias, ning aasta hiljem siirdus ta Konstantinoopoli Oikumeenilise Patriarhaadi Lääne-Euroopa peapiiskopkonda. Seal asutas ta püha apostel Matteuse koguduse Napolis. Aastatel 2014–2018 teenis ta Belgias Brüsselis püha Nikolai ja püha Panteleimoni kogudust. Samal ajal, aastatel 2015–2016 ta ka Ukraina koguduse eestiseisjana Antwerpenis.
Aastal 2018 naasis ta Tallinna. Ta vabastati kõigist eelnevatest kohustustest ja määrati Tallinna ja kogu Eesti metropoliidi alluvusse. Aastast 2019 teenis ta Tallinna Püha Siimeoni ja Naisprohvet Hanna kirikus ning aastal 2021 määrati ta Tallinna püha Georgi ukraina koguduse eestseisjaks.
Täiemahulise Ukraina-Vene sõja puhkedes osales isa Joann aktiivselt põgenikele riiete, esmatarbekaupade ja toidu kogumisel ning toimetas need abivajajateni. Ta toetas kriitilises olukorras olevaid peresid, aitas neil saada rahalist abi, lohutas neid palve ja sõnaga ning jagas nende leina. Sõja puhkedes hakkas ta pidama igal pühapäeval ukrainakeelseid jumalateenistusi Tallinna Issanda Muutmise peakirikus.
Isa Joann suri 15. augustil 2025 ja ta saadeti viimsele teekonnale 22. augustil 2025 Tallinna Issanda Muutmise peakirikust ning ta maeti samal päeval Tallinna Aleksander Nevski kalmistule.
Isiklikku.
Ta oli abielus preestriemand Kseniaga (Tolstaja) ning neil on aastal 2015 sündinud tütar. Ta valdas viit keelt – vene, ukraina, itaalia, inglise ja eesti keelt – ning tuli toime ka prantsuse ja saksa keelega. Aastal 2010 lõpetas ta Estonian Business Schooli. Ta omas ka professionaalse giidi litsentsi Tallinnas.
Lapi porokoer

Lapi porokoer (soome keeles Lapinporokoira) on Soomest pärit koeratõug, mis on algselt aretatud põhjapõtrade karjatamiseks. Tõug on tihedalt seotud saamide traditsioonilise eluviisiga Lapimaal.
Algselt kuulus Lapi porokoer koos soome lapikoeraga ühte tõugruppi, kuid hiljem tunnistati nad eraldiseisvateks tõugudeks: lapi porokoer sai ametliku tõustaatuse 1966. aastal.
Tõugu iseloomustavad vastupidavus, iseseisvus ja töötahe. Erinevalt soome lapikoerast, kelle välimus on sageli karvasem, on lapi porokoeral lühem karv ja sportlikum kehaehitus – kohandatud aktiivseks liikumiseks põhjamaistes tingimustes.
Tänapäeval kasutatakse lapi porokoera lisaks karjatamisele ka perekoerana ning mitmetes koeraspordialades.
Soome lapikoer

Soome lapikoer (soome keeles "suomenlapinkoira") on Soomest pärit koeratõug, mille ajalugu ulatub saamide traditsioonilisse eluviisi. Tõug on aretatud eelkõige põhjapõtrade karjatamiseks karmides põhjamaistes oludes.
Varem kuulusid soome lapikoer, lapi porokoer ("lapinporokoira") ja rootsi lapikoer ("svensk lapphund") ühte üldisse lapikoerte rühma. Hiljem, 20. sajandi teisel poolel, tunnistati need eraldi tõugudeks, lähtudes nende erinevast välimusest ja tööomadustest.
Tänapäeval on Soome lapikoer hinnatud pere- ja harrastuskoerana oma sõbraliku iseloomu, hea õppimisvõime ja tugeva karjainstinkti tõttu.
Nathan Larson

Nathan Peter Larson (sündinud 12. septembril 1970 Marylandis) on Ameerika Ühendriikide muusik, filmimuusika helilooja ja kirjanik.
Töö ja looming.
Larson on eelkõige tuntud filmimuusika loojana, kes on loonud originaalmuusika paljudele mängufilmidele, sealhulgas "Poisid ei nuta" (1999), "Lilja 4-ever" (2002, režissöör Lukas Moodysson), "Ping-pongkingen" (2008), "Tigerland" (2000), "Margin Call" (2011), "The Woodsman" (2004) ja "Det enda rationella" (2009).
Tema looming on kõlanud mitmetel rahvusvahelistel filmifestivalidel, sealhulgas Cannes'is, Sundance'il ja Berlinalel.
Muusikuna alustas Larson 1990. aastatel kitarristina alternatiivroki ansamblis Shudder to Think, mis oli seotud legendaarse plaadifirmaga Dischord Records. Samal ajal mängis ta basskitarri Washingtoni hardcore-punk-bändis Swiz.
Hiljem oli ta ansambli Mind Science of the Mind loominguline eestvedaja ning asutas 2000. aastatel bändi Hot One.
Lisaks muusikukarjäärile on Larson tegelenud ka loovkirjutamisega. 2008. aastal avaldas ta esimese romaani "The Dewey Decimal System", millele järgnes veel mitu teost.
Isiklikku.
Nathan Larson on abielus Rootsi laulja Nina Perssoniga, ansambli The Cardigans solistiga. Nad abiellusid 2001. aastal ning neil on 2010. aastal sündinud poeg Nils.
Larson ja Persson elasid aastaid New Yorgis, kuid kolisid 2016. aastal perega Rootsi, kus asusid elama Malmösse. Koos osalevad nad ka muusikaprojektis A Camp, mille raames on antud välja mitu albumit.
Tunnustus.
Nathan Larson on pälvinud auhindu filmimuusika loomise eest:
Lisaks sellele on Larson produtsendina loonud Emmy võitja laulu Nickelodeoni telesaatele "Nickellinium" ning osalenud filmiprojektis The Deal, mis pälvis BAFTA auhinna parima teleseriaali draama kategoorias.
Tarna-väikehüüp

Tarna-väikehüüp ("Botaurus involucris") on haigurlaste sugukonda kuuluv linnuliik.
Välimus.
Tarna-väikehüüp on 28–33 cm pikk. Kaalub 73–104 g.
Sulestik on peamiselt helepruun. Pealael on must pikitriip. Mustad triibud on ka tiibade ülapoolel ja seljal. Alapoolel on valged triibud. Nokk on kollakaspruun, nokaots on tumedam, nokatüvik roosakas. Jalad on rohekaskollased. Silmad on kollased. Sarnaneb välimuselt ameerika väikehüübiga, kuid ameerika väikehüübi selg ja pealagi on üleni mustad ning tiival on hele laik.
Põhja pool elavad tarna-väikehüübid on lõunapoolsetest väiksemad. Leidub ka linde, kes nende kahe suuruse vahepealsed.
Udusulis poegade ülapool on helepruun, alapool hallikas.
Levik.
Põhjapoolne levila ulatub Põhja-Colombiast Surinameni, lõunapoolne Lõuna-Boliiviast Kesk-Argentinani. Neid on kohatud ka Peruus, Ecuadoris ja Kirde-Brasiilias.
Elavad aladel, kus kasvavad tarnad ja kõrge rohi, roostikes, troopilistes padurates ning riisipõldudel. Argentinas pesitsevad kuni 3500 m kõrgusel merepinnast.
Toitumine.
Toituvad väikestest kaladest, koorikloomadest ja putukatest.
Toituvad üksi või paarides. Mõnikord toituvad ka öösel.
Pesitsemine.
Pesitsevad üksikult. Pilliroost või loalistest ehitatud pesa asub 30–60 cm kõrgusel vee kohal.
Trinidadil pesitsevad juulist oktoobrini, Argentinas oktoobrist detsembrini. Kurnas on kolm rohekaskollast muna mõõtmetega 31–33 × 24–26 mm.
FP-5 Flamingo

FP-5 "Flamingo" (ukraina keeles "Фламі́нго") on Ukraina maapinnalt tulistatav tiibrakett, mille Ukraina firma Fire Point töötas välja 18. augustiks 2025. Sellel raketil on 1150 kg raskune lõhkepea ning see lendab väidetavalt kuni 3000 km kaugusele.
Rakett on Ukrainas seeriatootmises, kavas on toota 210 raketti kuus.
Lutikariisikas

Lutikariisikas ("Lactarius serifluus") on pilvikuliste sugukonda riisika perekonda kuuluv seeneliik.
Seen kasvab tammede all ja on maheda maitsega.
Lillakas riisikas

Lillakas riisikas ("Lactarius violascens") on pilvikuliste sugukonda riisika perekonda kuuluv seeneliik.
Seen kasvab tammede all.
Gaspara Stampa

Gaspara Stampa (1523 Padua – 23. aprill 1554 Veneetsia) oli itaalia renessansi hinnatuim luuletajanna.
Gaspara isa oli kulla- ja kalliskivikaupmees, kes suri, kui Gaspara oli 8-aastane. Ema kolis koos lastega Veneetsiasse, kus Gaspara sai hariduse kirjanduses, muusikas ja maalimises. Ta armus krahv Collaltino di Collaltosse, kellele pühendas enamiku oma 311 säilinud luuletusest. 1551. aastal nende suhe katkes. Tema tervis halvenes 1553. aastal ja järgmisel aastal ta suri kõrges palavikus.
Tema luulekogu "Rime di Madonna Gaspara Stampa" ilmus postuumselt oktoobris 1554 Veneetsias.
Luulenäide.
Sonett "La mia vita è un mar" (Minu elu on nagu meri).
La mia vita è un mar: l'acqua è 'l mio pianto,
&lt;br&gt;
i venti sono l'aure de' sospiri,
&lt;br&gt;la speranza è la nave, i miei desiri
&lt;br&gt;la vela e i remi, che la caccian tanto.
La tramontana mia è il lume santo
&lt;br&gt;de' miei duo chiari, due stellanti iri,
&lt;br&gt;a' quai convien ch'ancor lontana i' miri
&lt;br&gt;senza timon, senza nocchier a canto.
Le perigliose e sùbite tempeste
&lt;br&gt;son le teme e le fredde gelosie,
&lt;br&gt;al dipartirsi tarde, al venir preste.
Bonacce non vi son, perché dal die
&lt;br&gt;che voi, conte, da me lontan vi feste,
&lt;br&gt;partîr con voi l'ore serene mie.
Christoph Schönborn

Christoph Schönborn (sündinud 22. jaanuaril 1945 Watislawis Sudeedimaal) on Austria vaimulik ja teoloog. Ta oli aastatel 1995–2025 Viini peapiiskop; ta on kardinal.
Ta sündis aastal 1945 Watislawis Sudeedimaal (praeguse haldusjaotuse järele Vlastislavis Litoměřice ringkonnas Ústí maakonnas Tšehhis. Aastal 1945 deporteeriti ta koos ema ja vennaga Tšehhoslovakkiast. Neil õnnestus ümber asuda sugulaste juurde Breiteneichi Horni ringkonnas Alam-Austria liidumaale. Seal ühines nendega ka briti sõjavangist vabanenud isa.
Pärast keskkooli lõpetamist aastal 1963 astus ta dominiiklaste ordu ja veetis oma noviitsiaadi Warburgis (Westfalenis). Ta õppis filosoofiat ja katoliku teoloogiat Walberbergis Kölni lähedal, Viinis ja Pariisis ning pühitseti preestriks 27. detsembril 1970 Viini dominiiklaste kirikus peapiiskop Franz Königi poolt.
Aastast 1971 õppis ta Pariisi Katoliku Instituudis ("Institut Catholique de Paris") teoloogiadoktorina, lõpetades doktorikraadi 1974. aastal dissertatsiooniga pealkirjaga "L'Icône du Christ. Fondements théologiques" ("Kristuse ikoon. Teoloogilised alused"). Dissertatsiooni kallal töötamise ajal õppis ta aastatel 1972–1973 Regensburgi ülikoolis Joseph Ratzingeri käe all.
Aastatel 1973–1975 teenis ta koos Egon Kapellariga Grazis üliõpilaskaplanina, seejärel Fribourgi ülikoolis Šveitsis dogmaatilise teoloogia dotsendina. Aastast 1978 oli ta idakiriku teoloogia dotsent ja aastatel 1981–1991 dogmaatilise teoloogia professor.
Steve Purcell

Steven Ross Purcell (sündinud 30. juulil 1961) on Ameerika Ühendriikide näitleja.